Որոշեցի ինքս հարցազրույցներ անել այն մարդկանց հետ, ովքեր հաջողել են նախկինում: Մոտ 50 հոգու համոզեցի ու խոսեցի իրենց հետ և նրանց պատմությունները պրակտիկ խորհուրդներով հավաքեցի մեկ ձեռնարկի մեջ, հրատարակեցի «Քրաուդֆանդինգի 57 գաղտնիքները» էլ. գիրքը ու վաճառքի հանեցի Amazon-ում: Ի զարմանս ինձ, գիրքը դարձավ բեսթսելեր, դրանից հետո ինձ սկսեցին շատերը դիմել որպես փորձագետի, այդ ժամանակ առանձնապես ինչ-որ իրական նախագծի չէի մասնակցել: Իմ ունեցած գիտելիքներով էքսպերիմենտալ փորձեցի ինչ-որ խորհուրդներ տալ, տեսա որ ստացվում է։ Սկսեցի միջազգային նախագծերի մասնակցել: